Boererate.com: Varkgriep / A/H1N1-virus
Varkgriep / A/H1N1-virus
Varkgriep is 'n respiratoriese griep wat hoofsaaklik deur die tipe A/H1N1- griepvirus veroorsaak word. Varkgriep het in die verlede geredelik tussen varke uitgebreek. Intussen het die virus ook by mense begin voorkom. Die eerste gevalle is laat Maart begin April 2009 gerapporteer. Hierdie gevalle het in Suid-Kalifornië en Texas in Amerika voorgekom. Die virus versprei tans van mens tot mens en daarom kan dit oor die hele wêreld voorkom.
Die simptome van varkgriep is soortgelyk aan die normale simptome van menslike griep.
Koors (Kinders het gewoonlik ook 'n uitslag)
Moeilike asemhaling (Kinders het 'n vinnige en moeilike asemhaling)· Kortasem
Die hele liggaam kan pyn
Diarree en naarheid word ook gerapporteer
Dit wil voorkom varkgriep met dieselfde metodes versprei as seisoenale griep. Dit word normaalweg van persoon tot persoon versprei op een van die volgende maniere:
Die volgende voorkomende stappe kan geneem word:
Probeer om nie aan jou oë, neus en mond te vat nie
Hou jou liggaam so gesond as moontlik
Drink baie vloeistowwe (veral water)
Probeer om nie oppervlaktes aan te raak wat dalk met die virus besmet kan wees nie
Vermy kontak met persone wat siek is
Sekere virusse kan langer as twee ure leef op byvoorbeeld, deurknoppe, tafels, ens.
Bly by die huis indien jy met die virus besmet is. Vermy sover moontlik naby kontak met ander mense. Bedek jou mond en neus met 'n snesie wanneer jy hoes of nies. Gooi dit daarna onmiddellik in die asblik. Was jou hande met seep en water.
Indien of jou gesin simptome toon van varkgriep moet jy onmiddellik na jou huisdokter, naaste kliniek of hospitaal gaan.
Alicia 20/9/09 17:46
Ek is nogals bekommerd, my ou sê ek moet 'n Dr gaan sien want hys bang ek het varkgriep. Ekt gaan kyk na die simptome van varkgriep en dit se daar: seer keel en hoes, koors en kortasem, hoofpyn, maag, borskas, of die hele liggaam pyn, skielike duiseligheid en in sommigevalle diarree en naarheid.
Wel ek het hoofpyn, ek hoes en my keel is seer, ekt hartkloppings en en asemhaling is somtyds kort my lyf is seer maar dis moontlik van die uitpakkery van die naweek en ek't gisteraand gebraak (verskoon my). Gaan dit dom wees as ek more vir die Dr gaan vra sy moet dalk 'n ondersoek doen op my. Kan dit net gewone griep wees. Want ek kry nie gewoonlik griep nie net sinus siektes. Is daar 'n rede om te stress of is ek net siek van die naweek. Kan dit moontlik wees dat varkgriep in secunda is???? Want vrek ek soek dit nie
Unknown 19/9/17 17:19
Ja gaan toets jou so gou moontlik daar is defnitief varkgriep in Secunda daar is 'n paar gevalle al.